**Kivonat az Egészségügyi Szakmai Bizottság 2022. március 30-i nyilvános ülésének jegyzőkönyvéből**

Az Egészségügyi Szakmai Bizottság 11 igen szavazattal, ellenszavazat és tartózkodás nélkül az alábbi határozatot hozta:

**15/2022. (III.30.) ESzB. sz. határozat**

1. Az Egészségügyi Szakmai Bizottság a „Javaslat az egészségügyi civil szervezetek 2022. évi támogatásra kiírandó pályázati felhívás elfogadására” című előterjesztést megtárgyalta, és a pályázati felhívást az előterjesztés melléklete szerinti tartalommal az SZMSZ 66. § 16. pontja alapján jóváhagyja.
2. A Bizottság felkéri a polgármestert, hogy a pályázati felhívás megjelentetéséről gondoskodjon.

**Felelős:** Dr. Kecskés László, az Egészségügyi Szakmai Bizottság elnöke

Dr. Nemény András polgármester

Dr. László Győző alpolgármester

/a végrehajtás előkészítéséért:

Vinczéné Dr. Menyhárt Mária, az Egészségügyi és Közszolgálati Osztály vezetője/

**Határidő:** azonnal (az 1. pont vonatkozásában)

2022. március 31. (a 2. pont vonatkozásában)

A kivonat hiteléül:

(: Halászné Dr. Józsa Erika:)